**DĖL MOKYKLINIŲ AUTOBUSŲ PERĖMIMO ROKIŠKIO RAJONO SAVIVALDYBĖS NUOSAVYBĖN IR JŲ PERDAVIMO VALDYTI, NAUDOTI IR DISPONUOTI JAIS PATIKĖJIMO TEISE**

2018 m. liepos 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 6 ir 7 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu ir atsižvelgdama į Švietimo ir mokslo ministerijos Švietimo aprūpinimo centro 2018 m. birželio 20d. raštą Nr. (31.2)-ESGA-4- 18„Dėl projekto „Tikslinių transporto priemonių (geltonųjų autobusų) įsigijimas“Nr. 09.1.3-CPVA-V-704-01-0002“,savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausančius ir šiuo metu Švietimo ir mokslo ministerijos Švietimo aprūpinimo centro patikėjimo teise valdomus mokyklinius M2 klasės autobusus:

„Iveco Daily 50C15“, kurio vieneto įsigijimo (likutinė) vertė – 40 714,08 eurai;

„Volkswagen Crafter“, kurio vieneto įsigijimo (likutinė) vertė – 40 232,50 eurai.

2. Perduoti sprendimo 1 punkte nurodytą turtą, jį perėmus savivaldybės nuosavybėn: 2.1. Rokiškio Senamiesčio progimnazijai M2 klasės autobusą„Iveco Daily 50C15“, kuris bus perduodamas 1 etape 2018 m. rugpjūčio 28–30 d. mokyklai valdyti, naudoti ir disponuoti juo patikėjimo teise;

2.2. Rokiškio r. Kamajų Antano Strazdo gimnazijai M2 klasės autobusą„Volkswagen Crafter“, kuris bus perduodamas 2 etape 2018 m. lapkričio 28–30 d. mokyklai valdyti, naudoti ir disponuoti juo patikėjimo teise.

3. Įgalioti Rokiškio rajono savivaldybės administracijos direktorę Natašą Aleksiejevą savivaldybės vardu pasirašyti sprendimo 1 punkte nurodyto turto priėmimo ir perdavimo aktus.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka

Savivaldybės meras Antanas Vagonis

Danutė Kniazytė

Rokiškio rajono savivaldybės tarybai

**TEIKIAMO SPRENDIMO „DĖL MOKYKLINIŲ AUTOBUSŲ PERĖMIMO ROKIŠKIO RAJONO SAVIVALDYBĖS NUOSAVYBĖN IR JŲ PERDAVIMO VALDYTI, NAUDOTI IR DISPONUOTI JAIS PATIKĖJIMO TEISE“ PROJEKTO AIŠKINAMASIS RAŠTAS**

2018 m. liepos 27 d.

**Parengto sprendimo projekto tikslai ir uždaviniai.** Sprendimo projekto tikslas ir uždaviniai – perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausančius ir šiuo metu Švietimo ir mokslo ministerijos Švietimo aprūpinimo centro patikėjimo teise valdomus mokyklinius M2 klasės autobusus ir perduotimokykloms valdyti, naudoti ir disponuoti jais patikėjimo teise; įgalioti Rokiškio rajono savivaldybės administracijos direktorę Natašą Aleksiejevą savivaldybės vardu pasirašyti turto priėmimo ir perdavimo aktą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

**Sprendimo projekto esmė.** Perduoti M2 klasės autobusus šioms mokykloms valdyti, naudoti ir disponuoti jais patikėjimo teise pagal savivaldybės pateiktas paraiškas, vadovaujantis Švietimo ir mokslo ministerijos nustatytais atrankos kriterijais:

1. Rokiškio Senamiesčio progimnazijai autobusą„Iveco Daily 50C15“, kuris bus perduodamas 1 etape 2018 m. rugpjūčio 28–30 d., kaimuose, miesteliuose toliau kaip 3 km nuo mokyklos gyvenantiems pagal priešmokyklinio ir bendrojo ugdymo programas besimokantiems 22 Kriaunų pagrindinės mokyklos mokiniams vežti į Rokiškio Senamiesčio progimnaziją, kurie yra pakeitę mokyklą dėl Kriaunų pagrindinės mokyklos reorganizavimo prijungimo būdu.

2. Rokiškio r. Kamajų Antano Strazdo gimnazijai (toliau – Gimnazija) M2 klasės autobusą„Volkswagen Crafter“, kuris bus perduodamas 2 etape 2018 m. lapkričio 28–30 d., kaimuose, miesteliuose toliau kaip 3 km nuo mokyklos gyvenantiems pagal priešmokyklinio ir bendrojo ugdymo programas besimokantiems Gimnazijos mokiniams vežti, siekiant pagerinti jų vežiojimo sąlygas ir saugumą, (pakeičiant turimą, gautą 2002 m. ,,Mercedes Benz 308“, perduotą mokyklai 2002 m. gruodžio 13 d. direktoriaus įsakymu. Nusidėvėjimo norma – 7 m. Po akreditacijos (būklė patenkinama, rida 524249 km).

**Galimos pasekmės, priėmus siūlomą tarybos sprendimo projektą:**

**teigiamos:**

bus užtikrintas reorganizuotos Kriaunų pagrindinės mokyklos mokinių pavežimas į Rokiškio Senamiesčio progimnaziją;

bus užtikrintas Rokiškio r. Kamajų Antano Strazdo gimnazijos mokinių saugumas, pagerintos vežimo sąlygos ir sumažės mokinių pavežimo sąnaudos.

**neigiamos –** nenumatyta.

**Kokia sprendimo nauda Rokiškio rajono gyventojams.**

Mokiniai bus pavežami saugiu transportu ir sumažės mokinių pavežimo sąnaudos.

**Finansavimo šaltiniai ir lėšų poreikis.** Projekto įgyvendinimui bus reikalingos papildomos savivaldybės biudžeto lėšos transporto draudimo (privalomas ir kasko) .

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vyriausioji specialistė Danutė Kniazytė